stanford-oval/wikipedia huggingface dataset:
Tsavon ihmissyöjäleijonat

Ihmissyöjäleijonat ovat täytettyinä esillä Field Museum of Natural Historyssa Chicagossa.
Tsavon ihmissyöjäleijonat tarkoittaa kahta harjatonta urosleijonaa, jotka kävivät 1800-luvun lopulla Tsavojoella Keniassa rautatienrakennustöissä olleiden miesten kimppuun ja söivät heidät. On epäselvää paljonko uhreja oli, mutta on mainittu lukumäärät 35 ja 135.
Rautatieinsinööri, eversti John Henry Patterson ampui leijonat joulukuussa 1898. Ne ovat täytettyinä näytteillä Field Museum of Natural Historyssa Yhdysvalloissa.
Leijonat eivät yleensä käy ihmisen kimppuun vaan välttelevät ihmisiä ja syövät mieluummin antilooppeja ja muita kasvinsyöjiä. Näillä leijonilla on kuitenkin todettu olleen vakavia hammasvaurioita, ja siksi ne ovat käyneet helpommin saalistettavien ihmisten kimppuun.
Tsavon leijonista on julkaistu useita kirjoja, muun muassa niiden ampuja Pattersson julkaisi itse kirjan The Man-eaters of Tsavo (1907). Löyhästi tapahtumiin perustuva elokuva Yön metsästäjät sai ensi-iltansa vuonna 1996.
Tarvajärvi (järvi)

| Tarvajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°52′12″N, 25°29′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.116
Mittaustietoja
Pinnankorkeus:  94,5 m  
Pituus:  620 m  
Leveys:  200 m  
Rantaviiva:  1,386 km  
Pinta-ala:  6,321 ha  
Saaria:  ei saaria 
 fiTarvajärvi 
Tarvajärvi  on Keski-Suomessa Jämsässä Jämsänniemen kylän lähellä sijaitseva järvi.
Maantietoa

Järven pinta-ala on 6,3 hehtaaria, se on 600 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 94,5 metriä mpy.
Tsarskoje Selon kihlakunta

| Tsarskoje Selon kihlakunta Царскосельский уезд |
| --- | --- |
 Kihlakunnan sijainti kuvernementin kartalla
Kuvernementti:  Pietarin kuvernementti
Perustettu:  1780
Hallinto:  
 – hallinnollinen keskus:  Tsarskoje Selo
Pinta-ala:  4 304 km²
Väkiluku (1897):  149 845
Tsarskoje Selon kihlakunta (ven. Царскосе́льский уе́зд, Tsarskoselski ujezd, myös Saaren kihlakunta) oli kihlakunta Venäjän keisarikunnan Pietarin kuvernementissa. Kihlakunta sijaitsi sisämaassa kuvernementin keskiosassa. Pohjoisessa se rajoittui Pietarin kihlakuntaan, idässä Pähkinälinnan kihlakuntaan ja Novgorodin kuvernementtiin, etelässä Lugan kihlakuntaan sekä lännessä Jaaman kihlakuntaan ja Pietarhovin kihlakuntaan. Kihlakunnan hallintokaupunki oli Tsarskoje Selo.
Vuoden 1897 väestönlaskennassa kihlakunnan asukkaista venäläisiä oli 65,5 %, suomalaisia 25,7 %, virolaisia 2,5 %, saksalaisia 2,1 % ja puolalaisia 1,9 %.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   – Lähteinä ru:Царскосельский уезд ja ru:Санкт-Петербургская губерния
Tunkuan piiri

Tunkuan piiri (ven. Тунгудский район, Tungudski raion) on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Suikujärvi, lähes koko Tunkua ja vajaa puolet Voijärvestä.
Piirin pinta-ala oli 5 071 km², ja siihen kuului 72 kylää. Piirissä oli 7 kyläneuvostoa: Uskelan, Kevättämäjärven, Lehdon, Nuottavaaran, Koivuniemen, Tunkuan ja Niikkananvaaran kyläneuvostot. Piirin keskuksena toimi Lehdon kylä. Neuvostoliiton vuoden 1926 väestönlaskennan mukaan piirissä oli 4 395 asukasta, joista 111 oli venäläisiä, 4 271 karjalaisia, 8 suomalaisia ja 5 muita kansallisuuksia.
1950-luvun puolivälissä piiri lakkautettiin ja alue on kuulunut siitä lähtien Belomorskin piiriin.
Timpa Laine

Timo ”Timpa” Laine (s. 1966 Tampere) on suomalainen basisti, joka tunnetaan parhaiten 2000-luvun alussa uudelleen perustetun Hanoi Rocksin ensimmäisen kokoonpanon jäsenenä.
Ura

Ensimmäisiä Timpa Laineen musiikin alueella julkitulleita töitä on Riistetyt-yhtyeen ensimmäisen albumin Valtion vankina kansikuva vuodelta 1982.
Nuket-yhtyeessä vuosina 1987–1992 soittanut Laine tuli julkisuuteen 1997–1998, jolloin hän soitti yhtyeessä Colme Cowboyta tamperelaisten Nuket-kitaristi Daffy Terävän ja rumpali Kari ”Lacu” Lahtisen kanssa. Yhtye soitti keikoilla pääasiassa punk-, glam rock- ja rock-covereita sekä teki yhteistyötä Pelle Miljoonan kanssa nimellä Colme Cowboyta featuring Pelle Miljoona. Colme Cowboyta -yhtyeen albumilla Kuuden tähden hotelli esiintyy useita keikoilta tuttuja vierailevia artisteja, kuten Pelle ja Pate Mustajärvi. Daffy Terävä liittyi Yö-yhtyeeseen vuonna 2000.
Vuosina 1999–2000 Laine oli mukana Michael Monroen Tampereen-kiertueyhtyeessä Michael Monroe Tour Band yhdessä Lacun kanssa. Tämän jälkeen yhtye esiintyi Helsingissäkin, mutta ilman Timpaa. Pian Laine kuitenkin palasi keikkakokoonpanoon ja pysyi siinä vuoteen 2002 asti.
Vuonna 2001 yhtyeeseen liittyi myös kolmas tamperelainen, Costello Hautamäki, ja kun vielä Michael Monroen ja entisen Hanoi Rocksin kitaristin Andy McCoyn välit lämpenivät, syntyi yhtye Michael Monroe and Andy McCoy Hanoi Rocks Revisited, eli lyhyemmin Hanoi Rocks Revisited, joka teki ensimmäisen keikkansa vuoden 2001 Ruisrockissa Turussa. Michael Monroe Tour Band esiintyi vielä 12. tammikuuta 2002 Helsingin Tavastia-klubissa. Hanoi Rocks oli hajonnut kesäkuussa 1985, mutta syntyi nyt uudelleen. Laine soitti vuonna 2002 Hanoi Rocksin comeback-levyllä Twelve Shots on the Rocks ja vuonna 2003 Monroen soololevyllä Whatcha Want. Vuonna 2003 Laine myös kiersi yhtyeen kanssa Euroopassa ja Japanissa. Laine erosi Hanoi Rocksista vuoden 2004 loppupuolella perheeseensä syntyneen pojan vuoksi. Yhtye korvasi hänet Andy ”A. C.” Christellillä.
Tunku Mahmud Sallehuddin

| Tunku Mahmud Sallehuddin |
| --- | --- |

Kedahin sulttaani
 11. syyskuuta 2017 –  
Edeltäjä:  Abdul Halim Mu’adzam Shah
Henkilötiedot
Syntynyt: 30. heinäkuuta 1942 (ikä 82) Alor Setar, Kedah
Tiedot
 Nimikirjoitus
Tunku Mahmud Sallehuddin (s. 30. heinäkuuta 1942) on Malesian Kedahin osavaltion sulttaani. Hän nousi 29:nneksi Kedahin sulttaaniksi vuonna 2017 edeltäjänsä Abdul Halimin kuoltua. Sulttaani Sallehuddin on edeltäjänsä Abdul Halimin puoliveli. Heidän isänsä oli Kedahin 27. sulttaani Badlishah.
Timothé Luwawu-Cabarrot

| Timothé Luwawu-Cabarrot |
| --- | --- |
 Luwawu-Cabarrot vapaaheitossa vuonna 2017.
Henkilötiedot
Koko nimi:  Timothé Luwawu-Cabarrot
Syntynyt: 9. toukokuuta 1995 (ikä 29) Cannes, Ranska
Kansalaisuus:   Ranska
Koripalloilija
Pelipaikka:  Pieni laitahyökkääjä
Pituus:  198 cm
Paino:  95 kg
Nyk. joukkue:  Brooklyn Nets
Sarja:  NBA
NBA-varaus:  24. varaus 2016 (Philadelphia 76ers)
Pelaajaura
Seurajoukkueet
2012–2015 2015–2016 2016–2018 2016 2018–2019 2019 2019–2021 2020–2021:  Olympique Antibes KK Mega Basket Philadelphia 76ers → Delaware 87ers Oklahoma City Thunder Chicago Bulls Brooklyn Nets → Long Island Nets
Maajoukkueet
:   Ranska
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Tokio 2020 |  |  |
Timothé Luwawu-Cabarrot (s. 9. toukokuuta 1995 Cannes) on ranskalainen koripalloilija.
Pienenä laitahyökkääjänä pelaava Luwawu-Cabarrot aloitti uransa kotimaassaan ja pelasi kauden verran Serbiassa, missä hän voitti Mega Basketissa Serbian mestaruuden vuonna 2016. Philadelphia 76ers varasi Luwawu-Cabarrot’n 24. vuorolla NBA.n vuoden 2016 varaustilaisuudessa. Seuraavat kaksi kautta hän pelasi 76ersissä ja muutaman ottelun myös NBA:n kehityssarjassa. Heinäkuussa 2018 hän siirtyi osana pelaajakauppaa Oklahoma City Thunderiin. Helmikuussa 2019 hänet kaupattiin Chicago Bullsiin.. Syksyn 2019 harjoituskauden hän vietti Cleveland Cavaliersissa ja lokakuussa 2019 hän siirtyi Brooklyn Netsiin.
Luwawu-Cabarrot on edustanut Ranskan miesten maajoukkuetta muun muassa Tokion kesäolympialaisissa 2020, missä maa ylsi hopealle.
Aiheesta muualla

Kuvia tai muita tiedostoja aiheesta Timothé Luwawu-Cabarrot Wikimedia Commonsissa
Ranskan joukkue – Kesäolympialaiset 2020
1 Ntilikina ·
3 Luwawu-Cabarrot ·
4 Heurtel ·
5 Batum ·
7 Yabusele ·
10 Fournier ·
12 de Colo ·
17 Poirier ·
21 Albicy ·
27 Gobert ·
28 Cornelie ·
93 Fall ·
Valmentaja Collet
Thiago Pereira

| Mitalit | Mitalit | Mitalit |  |
| --- | --- | --- | --- |
|  Thiago Pereira |  Thiago Pereira |  Thiago Pereira |  |
Maa:   Brasilia
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 400 m sekauinti |  |
| Pitkän radan MM-kilpailut  | Pitkän radan MM-kilpailut  | Pitkän radan MM-kilpailut  |  |
|  Hopeaa | Kazan2015 | 200 m sekauinti |  |
|  Pronssia | Barcelona2013 | 200 m sekauinti |  |
|  Pronssia | Barcelona 2013 | 400 m sekauinti |  |
| Lyhyen radan MM-kilpailut  | Lyhyen radan MM-kilpailut  | Lyhyen radan MM-kilpailut  |  |
|  Kultaa | Indianapolis2004 | 200 m sekauinti |  |
|  Hopeaa | Indianapolis 2004 | 4 × 100 m vapaauinti |  |
|  Pronssia | Indianapolis 2004 | 100 m sekauinti |  |
|  Pronssia | Indianapolis 2004 | 4 × 200 m vapaauinti |  |
Thiago Machado Vilela Pereira (s. 26. tammikuuta 1986, Volta Redonda, Brasilia) on brasilialainen uimari. Hän on entinen 200 metrin sekauinnin lyhyen radan maailmanennätyksen haltija.
Thiago oli hukkua kaksivuotiaana veteen. Tämän johdosta hänen äitinsä laittoi nuoren Thiagon uimakouluun.
Pereira saavutti Lontoon olympialaisissa 2012 hopeaa 400 metrin sekauinnissa tehden maansa ennätyksen. Kirkkaimman mitalin vei Yhdysvaltain Ryan Lochte. Barcelonan MM-kilpailuissa 2013 Pereira saavutti pronssia 200 ja 400 metrin sekauinneissa. Kazanin MM-kilpailuissa 2015 hän sai 200 metrin sekauinnissa hopeaa. Hän on voittanut 15 kultamitalia Pan-Amerikan kisoissa.
The Walking Dead: Season Four

| The Walking Dead: Season Four |
| --- | --- |

Kehittäjä:  Telltale Games
Julkaisija:  Telltale Games
Jakelija:  Skybound Entertainment
Ohjaaja:  Dennis Lenart Eric Parsons
Käsikirjoittaja:  Nick Breckon Andrew Grant
Pelisarja:  14. elokuuta 2018
Julkaistu:  2018
Lajityyppi:  graafinen seikkailupeli
Pelimuoto:  yksinpeli
Alusta:  Microsoft Windows, OS X, PlayStation 3, Xbox 360, iOS, PlayStation Vita, Ouya, Android, PlayStation 4, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
The Walking Dead: Season Four (tunnetaan myös nimellä The Walking Dead: The Final Season) on Telltale Gamesin kehittämä ja julkaisema graafinen seikkailupeli, joka julkaistiin vuonna 2018 usealle eri alustalle. Peli perustuu samannimiseen sarjakuvaan ja on jatkoa alkuperäiselle The Walking Dead-pelille.
Peli koostuu edellisistä kausista poiketen neljästä eri jaksosta.
Telltale Games ilmoitti syyskuussa 2018 lopettavansa toimintansa. Skybound Entertainment viimeisteli kesken jääneen kolmannen episodin ja tuotti neljännen episodin.
Tarina

Vuosia Clementinen poistuttua The New Frontierin luota, tämä löytää etsimänsä Alvin Juniorin. Yhdessä he jatkavat matkaansa Clementinen samalla opettaen poikaa selviytymään. Clementine kohtaa jälleen uusia ihmisiä sekä uhkia.
Tarina > Episode 1: Done Running

Clementinen ja Alvin Juniorin etsiessä ruokaa hylätyltä matkailualueelta he ajavat puuta päin. Heidät pelastaa joukko teini-ikäisiä, jotka vievät kaksikon turvaan Ericsonin kouluun. Paikkaa johtaa Marlon, joka kertoo aikuisten lähteneen koulusta kauan aikaa sitten. Clementine ja AJ suhtautuvat paikkaan varauksellisesti, mutta saavat ihmisten luottamusta auttaessaan heitä. Tarvikkeidenhakumatkalla Clementine kohtaa miehen, joka yrittää ryöstää tämän. Hän saa päätettäväkseen työntää tämän zombilauman sekaan, tai antaa tälle tarvikkeita. Palattuaan koululle Brody tunnistaa miehen Clementinen puheista, ja suuttuu tälle. Teinit selittävät miehen kuuluneen ryhmään, joka oletettavasti tappoi Tennin siskot, Sophien ja Minnien.
Clementine herää yöllä kellarista kuuluvaan keskusteluun. Tämän päästyä kellariin Marlon ja Brody kiistelevät miehestä, ja selviää, että Marlon antoi miehen ottaa Sophien ja Minnien panttivangeikseen pelastaakseen muut koululla. Marlonin raivostuessa tämä tappaa vahingossa Brodyn, ja pakenee kellarista lukiten Clementinen sisään. Hän tappaa pian zombiksi muuttuneen Brodyn, ja pääsee ulos kellarista. Ulkona Marlon väittää muille Clementinen olleen murhaaja, mutta Clementine saa uskoteltua muille tämän valehtelevan. Marlon uhkaa muita aseella ja lopulta tunnustaa tekonsa. Clementinen päättäessä mitä tälle tehdään, AJ ampuu Marlonin kuoliaaksi.
Tarina > Episode 2: Suffer the Children

Clementinen ja AJ:n käyttäymisen vuoksi heidät äänestetään pois koulusta. Violet ja Louis saattavat heidät ulos, kunnes pian Clementinen ja AJ:n yllättää kaksi selviytyjää. Toinen heistä, Abel, yritti aikaisemmin ryöstää Clementinen. Toinen heistä osoittautuu Clementinen vanhaksi tutuksi, Lillyksi. Selviää, että Lillyllä on uusi ryhmä, "Delta", joka pakkovärvää ihmisiä riveihinsä sotaa varten. Violetin ja Louiksen yrittäessä pelastaa heitä Clementine ja AJ pakenevat Lillyn luota. Paon jälkeen liuta kulkijoita saartaa Clementinen, ja Lilly ampuu AJ:ta. Kulkijoiden nahkaan sonnustautunut mies pelastaa Clementinen ja AJ:n, ja hoitaa AJ:n haavaa. Mies kertoo nimekseen James, ja paljastaa olleensa osa ryhmää nimeltä Kuiskaajat. Clementine ja AJ viettävät yön Jamesin luona.
Aamulla Clementine palaa jälleen koululle kuumeesta kärsivän AJ:n kanssa. Ruby ottaa pojan hoitaakseen, ja Clementine selvittää asioita Violetin kanssa. Yhdessä he alkavat suunnittelemaan koulun vahvistamista Deltan hyökkäykseen. Eritoten Mitch on Clementinelle raivoissaan, ja tämä passitetaankin hakemaan piikkilankaa suljetusta kasvihuoneesta Clementinen ja Rubyn kanssa. Ihmiset aloittavat koulun suojausten vahvistuksen.
Kaksi viikkoa myöhemmin puolustusten ollessa valmiita, Clementine huomaa horisontissa hevoskärryn ja tumman hahmon. Pian kouluun hyökätään, ja Omar saa osuman jalkaansa. Clementine raahaa tämän turvaan, ja Delta tuhoaa pääportin muiden piilotellessa heiltä. Lilly yrittää manipuloida teinejä tulemaan esiin, kertoen Tennin siskojen rakastavan Deltaa ja heidän tukikohtaansa. Tenn tulee esiin, ja Lilly ottaa tämän panttivangiksi. Mitchin kotitekoinen pommi räjähtää hevoskärryssä, ja tämä ryntää Lillyn kimppuun. Lilly tappaa Mitchin, ja taistelu alkaa. Clementine ryhmineen onnistuu karkottamaan ryhmän pois koulusta, mutta he vievät mukanaan Aasimin, Omarin ja valinnoista riippuen Violetin tai Louisin. Clementine lupaa että he saavat heidät takaisin, ja lähestyy kohti pahoin vaurioitunutta Abelia, joka on nyt heidän panttivankinsa.
Tarina > Episode 3: Broken Toys

Seuraavana päivänä hyökkäyksestä Clementine kuulustelee kuolemaa tekevää Abelia, joka lopulta paljastaa Lillyn ryhmineen olevan suuressa laivassa. Clementine voi valitessaan tappaa miehen tai antaa tämän kuolla kituen.
Clementine löytää laivan, jota ihmiset tutkivat. He päättävät myöhemmin livahtaa sisälle käyttäen harhautusta, jonka pelaaja valitsee. Clementine kohtaa Minervan, joka paljastuu täysiveriseksi Deltan jäseneksi. Minerva ei paljasta Clementinen olinpaikkaa, ja lähtee takaisin laivalleen.
Clementine pyytää Jamesia auttamaan lauman kokoamisessa, ja James opettaa tätä kävelemään zombien mukana. Koululla teinit pitävät juhlat, ja Willy kertoo että heidän tulee tuhota laiva kotitekoisella räjähteellä.
Seuraavana yönä Clementine ryhmineen toteuttaa suunnitelmansa. Päästyään sisään laivaan Clementine asettaa räjähteen sisälle, sekä kohtaa Minervan. Minerva avaa tälle vankihäkin oven, jossa Violet/Louis on. Yhtäkkiä Minerva kolkkaa Clementinen, ja lukitsee häkin. Clementinen herättyä Lilly saapuu paikalle, ja kertoo että Clementinen tulee liittyä tämän riveihin tai kuolla. Teinien pistäessä vastaan Lilly kiinnostuu AJ:n luonteesta ja vie tämän yläkannelle. Clementinen onnistuu kolkata Minerva, ja tämä etenee AJ:n luo. Yläkannella AJ:n saadessa aseen Clementine voi päättää, ampuuko tämä Lillyn vai ei. Päätöksen tehtyään laivassa oleva pommi räjähtää.
Tarina > Episode 4: Take Us Back

Viimeisessä episodissa Minerva vetää Clementineä kirveellä jalkaan ja zombi puree Clementineä. Voit valita tapatko Louiksen/Violetin tai Tennin. Lopussa Clementinen jalka amputoidaan ja episodi loppuu.
Thiago Moura

Thiago Moura (s. 27. marraskuuta 1995) on brasilialainen korkeushyppääjä.
Moura saavutti pronssia Etelä-Amerikan sisäratojen mestaruuskilpailuissa 2020 ja hopeaa Etelä-Amerikan-ulkoratojen mestaruuskilpailuissa 2021. Vuonna 2022 hän voitti kultaa Etelä-Amerikan sisäratojen mestaruuskilpailuissa ja saavutti hopeaa Ibero-Amerikan mestaruuskilpailuissa. Vuonna 2021 kilpailluissa Tokion olympialaisissa hän jäi karsintaan, kuten myös Eugenen MM-kilpailuissa 2022. Belgradin MM-hallikilpailuissa 2022 hän sijoittui viidenneksi ennätystuloksellaan 231 cm.
Moura voitti Brasilian-mestaruuden vuonna 2022.
Mouran paras tulos ulkoradoilla on kesäkuussa 2021 hypätty 228 cm ja sisäradoilla maaliskuussa 2022 MM-hallikilpailuissa hypätty 231 cm.
Thusis

| Thusis |
| --- | --- |
 Näkymä Thusisiin kaakosta.
 vaakuna

 Koordinaatit: 46°41′54″N, 9°26′23″E 
Valtio:   Sveitsi
Kantoni:  Graubünden
Hallintoalue (Region):  Viamala
Pinta-ala  (Thusisin ja Muttenin yhdistyttyä 1.1.2018):  
 – Kokonaispinta-ala:  16,75 km²
Korkeus:  660–2 180 m
Väkiluku (31.12.2016)  (Thusisin ja Muttenin yhdistyttyä 1.1.2018):  3 111
 – Väestötiheys:  186 as./km²
 
 www.thusis.ch 
Infobox OKVirheellinen NIMI-arvo: 
Thusis on kunta Sveitsissä Graubündenin kantonissa. Muttenin kunta yhdistettiin Thusisiin vuoden 2018 alussa. Vuoden 2016 lopulla näissä kahdessa kunnassa oli yhteensä 3 111 asukasta. Thusis sijaitsee Reinin toisen alkujoen Hinterrheinin sekä sen sivujoen Albulan laaksoissa.
Liikenne

Valtatie 13 ja moottoritie A13 kulkevat Thusisin kautta. Rhätische Bahnin rautatie Chur – St. Moritz kulkee Thusisin kautta. Thusis on Albulan rautatien pohjoinen pääteasema.
Aiheesta muualla

Simonett, Jürg: Thusis (Sveitsin historiallisen tietosanakirjan artikkeli) Historisches Lexikon der Schweiz (HLS).  11.10.2012. Bern:  Stiftung HLS. (saksaksi), (ranskaksi), (italiaksi)
Simonett, Jürg: Mutten (Sveitsin historiallisen tietosanakirjan artikkeli) Historisches Lexikon der Schweiz (HLS).  22.6.2009. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Thusis Wikimedia Commonsissa
Kuvia tai muita tiedostoja aiheesta Mutten Wikimedia Commonsissa
Tiago Mayan Gonçalves

| Tiago Mayan Gonçalves> Aldoar, Foz do Douro e Nevogilden kunnanjohtaja |
| --- | --- |
 2021–  
Henkilötiedot
Syntynyt: 5. maaliskuuta 1977 (ikä 47)  Porto, Portugali
Ammatti:  juristi, poliitikko
Tiedot
Puolue:  IL
Tutkinnot:  Portugalin katolinen yliopisto
Tiago Mayan Gonçalves (s. 5. maaliskuuta 1977) on portugalilainen poliitikko, joka edustaa liberaalia aloitetta.
Tausta ja yksityiselämä

Mayan Gonçalves syntyi vuonna 1977 Porton kaupungissa. Ammatiltaan hän on juristi ja valmistunut Portugalin katolisesta yliopistosta.
Poliittinen ura

Mayan Gonçalves on yksi liberaalin aloitteen perustajajäsenistä.
Hän asettui ehdolle presidentinvaaleissa 2021 liberaalin aloitteen ehdokkaana. Mayan Gonçalves sai 134,484 ääntä (3,22 %). Samana vuonna järjestetyissä kuntavaaleissa hänet valittiin Aldoar, Foz do Douro e Nevogilden kaupunginalueen, Portossa, kunnanjohtajaksi.
Toivo Hämeenkoski

Toivo Johannes Hämeenkoski (17. syyskuuta 1886 Mouhijärvi – 31. heinäkuuta 1941 Turku) oli suomalainen kirjailija.
Teoksia

Baabelin virroilla.     Tekijä, Jyväskylä 1925
Viisaudensanoja maailmankirjallisuudesta.           Satakunnan kirjateollisuus, Pori 1934
Tomi Saari

Tomi Saari (s. 21. tammikuuta 1977) on suomalainen pesäpalloilija. Saari edusti urallaan kasvattajaseuraansa Seinäjoen Maila-Jusseja, Koskenkorvan Urheilijoita, Nurmon Jymyä. Saari saavutti neljä SM-pronssia kaudella 1995, kaudella 1997, kaudella 2004 ja kaudella 2007.  Hän pelasi ulkokentällä kakkosvahtina. Saari pelasi 312 Superpesiksen runkosarjan ottelua. Näissä otteluissa hän löi yhdeksän kunnaria ja 89 tavallista juoksua, toi 150 juoksua ja keräsi 922 kärkilyöntipistettä. Saari pelasi 51 Superpesiksen ylemmän loppusarjan ottelua. Näissä otteluissa hän löi yhden kunnarin ja kahdeksan tavallista juoksua, toi 23 juoksua ja keräsi 114 kärkilyöntipistettä. Saari pelasi seitsemän Superpesiksen alemman loppusarjan ottelua. Näissä otteluissa hän löi yhden tavallisen juoksun, toi neljä juoksua ja keräsi 17 kärkilyöntipistettä.
Toivo Ikonen (toimitusjohtaja)

Toivo Valdemar Ikonen (29. elokuuta 1889 Sortavala – 10. heinäkuuta 1951) oli suomalainen diplomi-insinööri ja Parolassa Hattulassa toimineen Marja Oy:n toimitusjohtaja.
Ikonen tuli ylioppilaaksi Sortavalan reaalilyseosta vuonna 1910. Hän suoritti Teknillisessä korkeakoulussa alkututkinnon vuonna 1913 ja loppututkinnot vuonna 1915. Hän jatkoi opintojaan Saksassa, jossa hän työskenteli neljä vuotta Göthenin teknillisessä korkeakoulussa sekä kaupallisella että teknillisellä osastolla.
Vuonna 1921 Ikonen valittiin Oy Marjan toimitusjohtajaksi ja hänen aikanaan yhtiön marjan- ja hedelmänjalostustehtaasta kehittyi yksi alan ensimmäisistä Suomessa. Yrityksen oli perustanut 1912 Hattulan Kasselassa valtionpomologi Ben Walter Heikel ja se oli muodostettu osakeyhtiöksi 1916. Marja Oy valmisti viinejä, liköörejä, mehutiivisteitä sekä hilloja ja marmelaadeja puutarha- ja metsämarjoista. Heikel tuomittiin 1919 yli kaksiprosenttisen viinin valmistuksesta kieltolain aikana ja hänet erotettiin samana vuonna yhtiön toimitusjohtajan virasta.
Toivo Ikonen oli Marja Oy:n toimitusjohtajana vuoteen 1947 saakka. Sotavuosina ja sodan jälkeen 1940-luvulla sokeripula vaikeutti Marja Oy:n toimintaa merkittävästi. Yhtiön pääomistajina 1920-luvun lopulta saakka ollut Ikosen perhe joutui myymään omistuksensa 1955 yhtiön tappiollisen toiminnan takia. Marja Oy:n tuotannollinen toiminta päättyi vuonna 1956 mutta tehdaskiinteistö jäi yhtiön omistukseen. Vuonna 1956 Merventie 5:ssä sijainnut kiinteistö annettiin Villayhtymä Oy:n tytäryhtiön Tehdasvilla Oy:n käyttöön.
Ikonen kuului useiden yhtiöiden johtokuntiin. Hattulassa hän oli valtion ja kunnan verotuslautakunnan jäsenenä, kunnanvaltuuston jäsenenä sekä kunnan, kirkon ja useiden yhtiöiden tilintarkastajana. Ikonen toimi lisäksi Hauhon kihlakunnan höyrykattiloiden tarkastajana useita vuosia ja kuului vuodesta 1922 Hattulan suojeluskunnan esikuntaan. Ikonen teki useita opintomatkoja kaikkiin merkittäviin Euroopan maihin.
Aiheesta muualla

Marjoista rahaa. Parolassa ostetaan päivässä 11.885 kg omenia, Aamulehti, 22.09.1934, nro 255, s. 6, Kansalliskirjaston digitaaliset aineistot
Tuisku (lehti)

Tuisku oli vuosina 1924–1930 Helsingissä ilmestynyt Sosialistisen työväen ja pienviljelijäin vaalijärjestön suuntausta edustanut poliittinen pilalehti. Se ilmestyi kaksi kertaa kuukaudessa.
Tuisku perustettiin vuonna 1923 lakkautetun Paukku-lehden seuraajaksi. Sitä kustansi Oy Työ, joka oli julkaissut myös Suomen Työmies -lehteä. Tuisku oli kommunistien agitaatiokanava. Sen toimittajana toimi ensin L. Vickberg ja hänen jälkeensä kirjaltaja E. A. Grönroos. Lehden linjana oli sen omien sanojen mukaan ”luokkatietoisen sosialistisen työväen jyrkkä luokkataisteluohjelma tehostetussa ja pippuroidussa muodossaan”. Lehti luonnehti tulevaa toimintaansa myös näin: ”Porvaria tullaan heittämään – – manttaalipösöä ja pappia tullaan potkimaan heidän suuriin mahoihinsa uudestiraudoitetuilla saappailla – – sotahulluja ja suojeluskuntalaisia tullaan pommittamaan järeällä tykistöllä ja kaasupommeilla, fascisteja tullaan kurittamaan risiiniöljyllä ja raipoilla, noskelaisia vitsotaan edelleen”. Lehden linja oli yhtä tinkimätön kuin se oli luvannutkin. Tuisku lakkautettiin muiden kommunistilehtien tavoin lapuanliikkeen vaatimuksesta kesäkuussa 1930. Grönroos oli jo sitä ennen vangittu lehden saaman painokanteen vuoksi.